Data was extracted from:https://www.infomed.co.il/drugs/adrenaline-epinephrine/

המומחים של
Info
med
מסבירים:
אדרנלין, המכונה גם אפינפרין, הוא מתווך עצבי עיקרי במערכת עצבים אוטונומית. בגוף, אדרנלין נוצר במרכז (מדולה) בלוטות
יותרת הכליה
. אך מאז 1900 מייצרים אותו באופן סינתטי.
שימוש רפואי של אדרנלין כולל: גירוי פעילות הלב והרחבת דרכי הנשימה, כיווץ כלי דם בעור ובמעי, הפחתת דימום בניתוח והאטת פיזור מאלחשים מקומיים על מנת להגביר את השפעתם המקומית.
אדרנלין משמש להזרקה עצמית במקרי חירום של תגובה
אלרגית
חמורה (שוק אנפילקטי) לחומרים שונים כמו עקיצות דבורים או מזונות ותרופות מסוימות, חומרים בבדיקות אבחון ואלרגנים אחרים. בנוסף, משמש לטיפול חירום באנפילקסיס מסיבה לא ידועה, או באנפילקסיס מפעילות גופנית
.
מיועד למתן מיידי כטיפול תומך בחירום בלבד ואינו מהווה תחליף לטיפול רפואי מיידי
.
כמו כן, אדרנלין נועד לטיפול בחולים הסובלים מהתקף
אסטמה
חריף, המוביל לאיבוד הכרה וצורך בהחייאה
.
משמש לטיפול בדום לב ובמצבי החייאה שונים.
במצבים בהם התרופה נועדה לחירום, אין היא פותרת מהמשך טיפול במסגרת רפואית.
צילום: Shutterstock
מידע על התרופה
אופן נטילת התרופה
זריקות, מזרק להזרקה עצמית, לתוך השריר, או תת-עורי, או לוריד, תלוי בסוג התכשיר, ובמצב המטופל
.
שימוש במזרק אוטומטי (אפיפן)- אין להזריק לווריד או לעכוז, אצבעות, בהונות, כפות ידיים או רגליים
.
במקרי חירום קיצוניים ולאחר חוסר הצלחה או חוסר נגישות בצורה אחרת- קיימת אפשרות לשימוש בנתיב תוך לבבי
.
תכשירי אלחוש מקומי
.
תדירות וזמן נטילה
על פי ההוראות, בהתאם לצורת הנטילה ולמחלה המטופלת.
טווח המינון
על פי ההוראות, בהתאם לצורת הנטילה ולמחלה המטופלת.
המינון נע בין 0.2-1 מ"ג אפינפרין, בהתאם למצב המטופל. מומלצת התחלת טיפול במינון נמוך ועלייה במידת הצורך.
מינון מקובל במצב חירום: 0.3-0.5 מ"ג אפינפרין לחולים השוקלים 30 ק"ג ויותר.
0.15 מ"ג אפינפרין לחולים השוקלים 15-30 ק"ג.
אין לעבור על המנה המומלצת, אלא אם הסימפטומים של האירוע האנפילקטי ממשיכים או חוזרים, יתכן שיהיה צורך במזרק נוסף.
תחילת ההשפעה
הזרקה: תוך 5 דקות.
משך ההשפעה
הזרקה: תוך 5 דקות.
מנה שנשכחה
לא רלוונטי.
הפסקת התרופה
במצב חירום, הטיפול הוא נקודתי בלבד, כעזרה ראשונה, עד קבלת המשך טיפול.
מינון עודף
יש לפנות לחדר מיון מייד. סימנים אפשריים: עליית לחץ דם, דימומים, שינויי קצב לב.
אחסון
לשמור במיכל סגור במקום קריר ויבש, הרחק מהישג ידם של ילדים. להגן מפני אור. עד 25 מעלות צלזיוס.
יש לבדוק את צלילות התמיסה.
נמצא כמרכיב בתרופות הבאות
ארטיקאין 4% ואפינפרין 1:100,000 | ARTICAINE HCL 4 % AND EPINEPHRINE 1 : 100,000
ארטיקאין 4% ואפינפרין 1:200,000 | ARTICAINE HCL 4 % AND EPINEPHRINE 1 : 200,000
אוביסטזין | Ubistesin
אוביסטזין פורטה | Ubistesin Forte
קמברידג' לידוקאין עם אפינפרין 100 | CAMBRIDGE LIDOCAINE WITH EPINEPHRINE 100
קסילונור אפינפרין | XYLONOR EPINEPHRINE
אזהרות
תזונה
אין הגבלות.
אלכוהול
מומלץ להגביל את כמות השתייה, אלכוהול עלול להגביר את תופעות הלוואי של תרופה זו.
נהיגה
אינה מושפעת מן התרופה, אך יכולה להיות מושפעת מתגובה אנאפילקטית.
הריון
לא ניתן בדרך כלל.
יש לשקול מתן במצב סכנת חיים, במקרה חירום.
הנקה
בטיחות השימוש בהנקה לא הוכחה. לא מומלץ.
תינוקות וילדים
בתגובה אלרגית חריפה, לא הוכחו בטיחות ויעילות לילדים במשקל הנמוך מ- 15 ק"ג. (אפיפן ג'וניור)
קשישים
ייתכן שיהיה צורך בהפחתת המינון.
ניתוח והרדמה כללית
יש לעדכן את הצוות הרפואי.
דווח לרופא במקרה של
מחלת לב
סוכרת
פעילות יתר של בלוטת התריס
אסתמה
אלרגיה
יתר לחץ דם
דיכאון
פרקינסון
הריון או תיכנונו
הנקה או תכנון הנקה
נטילת תרופות אחרות
סיכון ממנת יתר
גבוה
סיכון מפיתוח תלות
נמוך
תופעות לוואי
דופק מהיר, לא סדיר, סומק
,
יתר לחץ דם
,
עליות מהירות בלחץ הדם, חיוורון, כאבים בחזה
,
הפרעות קצב
,
כולל פרפור פרוזדורים הגורם למוות, בפרט במטופלים עם מחלת לב בסיסית או אלה המקבלים תרופות מסוימות, תעוקת לב, העלולה להתרחש במטופלים עם מחלת עורקים כליליים, עצבנות, חרדה, אי-שקט
,
כאבי ראש
,
סחרחורות, נדודי שינה, בחילות, הקאות, יובש בפה ובגרון, אצירת שתן חריפה באנשים עם הפרעות במתן שתן, חולשה, רעד, החמרה של גלאוקומה צרת זווית, כאב וצריבה בעיניים, תגובה אלרגית בעפעפיים, צפצופים וקושי בנשימה, הזעה מוגברת
.
תופעות הלוואי ייעלמו, לרוב, במנוחה
.
תופעות לוואי הנגרמות מהזרקה בטעות, או מטכניקת הזרקה לא נכונה בשימוש במזרק אוטומטי: הזרקה בטעות לאצבעות, לכפות הידיים או הרגליים עלולה לגרום לאיבוד זרימת הדם לאזור המושפע, תגובות שליליות המופיעות כתוצאה מהזרקות בטעות יכולות לכלול עלייה בקצב הלב, תגובות מקומיות הכוללות חיוורון, תחושת קור ורגישות מופחתת במקום ההזרקה, או פציעה במקום ההזרקה הגורמת לחבורות, דימום, שינוי צבע העור, אדמומיות או פגיעה בשלד. הזרקה לעכוז גרמה למקרים של נמק גזי
.
פרטי תגובה עם תרופות אחרות
יש לעדכן רופא/רוקח באשר לנטילת תרופות אחרות, כולל תרופות ללא מרשם וכן תוספי תזונה. בייחוד התרופות:
מיגוון רחב של תרופות מגיבות עם אדרנאלין ומגבירות את הסיכון של דפיקות לב ו/או לחץ דם גבוה. אלה כוללות תרופות דיגוקסין, כינידין (ללב), נוגדי דיכאון תרופות המכילות תירוקסין, אנטי-היסטאמינים (נגד אלרגיה).
חוסמי בטא וחוסמי אלפא  -אדרנאלין עלולים לחסום זה את השפעותיו של זה.
נגזרות של ארגוט (למיגרנה).
תרופות משתנות.
טיפול לאסטמה.
השפעת שימוש ממושך
אינה מיועדת לשימוש ממושך.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא